Der er angiveligt gang i flere fyringsrunder i Aalborg. Ifølge TV2 Nords oplysninger fyrer den hollandske virksomhed Mammoet Wind alle deres 50 medarbejdere i Aalborg-afdelingen. Virksomheden har dansk hovedsæde i Aalborg og har siden 2015 leveret kran- og logistikydelser for virksomheder på Aalborg havn. Fyringerne er angiveligt afledt af Siemens Gamesa fyringsvarsel, der lige nu er til forhandling. TV2 Nord har været i kontakt med Mammoet Wind, men virksomhedens adm. direktør Mark de Jong i den danske afdeling kunne torsdag eftermiddag hverken be- eller afkræfte fyringerne.

Referat:
Virksomheden Mammoet Wind fyrer 50 ansatte i deres afdeling i Aalborg.